सरकार को हर माह
10 लाख रु. से ज्यादा आय वाले 21 लाख करदाता
475 करोड़ रुपए कुल सालाना सब्सिडी
120 करोड़ इस वर्ष में जनवरी-मार्च तक बचत
दस लाख से ज्यादा कमाई वालों को नहीं मिलेगी रसोई गैस पर सब्सिडी
40
करोड़ रु. की बचत
भास्कर न्यूज नेटवर्क | नई दिल्ली
अगर आपकी सालाना करयोग्य आमदनी 10 लाख रुपए से ज्यादा है तो जनवरी से आपको रसोई गैस पर सब्सिडी नहीं मिलेगी। आपको गैस सिलेंडर मार्केट रेट पर खरीदना पड़ेगा। करयोग्य आमदनी का आधार पिछला वित्त वर्ष होगा। अभी दिल्ली में सब्सिडी वाले सिलेंडर की कीमत 419.26 रुपए और बिना सब्सिडी वाले की 608 रुपए है। यानी हर सिलेंडर पर 188.74 रुपए सब्सिडी मिलती है। ग्राहक बाजार दर पर सिलेंडर खरीदता है। सरकार सब्सिडी की रकम उसके खाते में जमा करती है। कोई भी ग्राहक साल में सब्सिडी वाले 12 सिलेंडर ले सकता है। 10 लाख रुपए से ज्यादा आमदनी वाले कितने लोग सब्सिडी वाला सिलेंडर लेते हैं, इसका कोई रिकॉर्ड नहीं है। शेष|पेज 9
इसलिए कितने लोग प्रभावित होंगे और सरकार को कितनी बचत होगी, इसका सटीक आकलन मुश्किल है। वैसे देश में 3.5 करोड़ करदाता हैं। इनमें करीब छह फीसदी यानी 21 लाख लोगों की सालाना आमदनी 10 लाख रुपए से ज्यादा है।
साल 2014-15 में कुल पेट्रोलियम सब्सिडी 60,270 करोड़ रुपए थी। इसमें रसोई गैस सब्सिडी 40,551 करोड़ की थी। साल 2015-16 के बजट में पेट्रोलियम सब्सिडी के लिए सिर्फ 30,000 करोड़ रुपए रखे गए। इसमें से 21,140 करोड़ रसोई गैस के लिए हैं। अप्रैल से सितंबर तक सरकार ने 8,814 करोड़ रुपए की सब्सिडी दी है।
37% केंद्रीय कर्मचारियों को छोड़नी पड़ेगी सब्सिडी
नए वेतन आयोग की सिफारिशें लागू होने पर केंद्र सरकार के 30-37% कर्मचारियों को सब्सिडी से हाथ धोना पड़ेगा। इस समय करीब 50 लाख केंद्रीय कर्मचारी हैं। इसके अलावा 5 7 लाख कर्मचारी केंद्र सरकार की कंपनियों में हैं। इनका वेतन ज्यादा है। वहां भी बड़ी संख्या में लोगों को सब्सिडी छोड़नी पड़ेगी।
----------------
16.35 करोड़ रसोई गैस कनेक्शन हैं देश में।
14.78 करोड़ ग्राहकों को सब्सिडी सीधे खाते में दी जा रही है।
57.50 लाख लोग सब्सिडी छोड़ चुके हैं प्रधानमंत्री की अपील पर।
70 हजार से अधिक लोगों की आय 10 लाख से ज्यादा
छत्तीसगढ़ में रसोई गैस के 20 लाख उपभोक्ता हैं। इनमें से 70 हजार से अधिक 10 लाख से ज्यादा आय वाले हैं। करीब 15 हजार लोग गैस सब्सिडी छोड़ चुके हैं। यहां कुल 4 लाख केन्द्र और राज्य के कर्मचारी हैं। 60 हजार कर्मी 7वें वेतनमान के बाद सब्सिडी की पात्रता खो देंगे।
188.74 रु./सिलिंडर सब्सिडी (दिल्ली में)
12 सिलिंडर दिए जाते हैं साल में
2264.88 रु. कुल सब्सिडी
कहां जाएगा सब्सिडी का पैसा?
गरीबों को रियायती कनेक्शन दिया जाएगा। अभी तक 57.50 लाख लोगों ने सब्सिडी छोड़ी है, इसमें से 46 लाख कनेक्शन बीपीएल को दिए गए हैं। बचे 11 लाख कनेक्शन के लिए राज्यों की सूची का इंतजार है।
गैस कंपनी को कैसे पता चलेगी आपकी आमदनी?
फिलहाल यह स्वैच्छिक है। हो सकता है जनवरी से जब आप सिलेंडर बुक कराने के लिए फोन करें तो उसमें कमाई चुनने का भी विकल्प मिले। नए गैस कनेक्शन के लिए पैन जरूरी किया जा सकता है।
कमाई मेरी, सिलेंडर पति/प|ी के नाम है तो?
तब भी सब्सिडी नहीं मिलेगी। सरकार ने साफ किया है कि अगर रसोई गैस ग्राहक के पति या प|ी की सालाना कमाई 10 लाख से ज्यादा है, तो वह भी सब्सिडी का हकदार नहीं होगा।
ग्रॉस इनकम 10 लाख से ऊपर है तो?
यह फैसला ग्रॉस इनकम पर नहीं, बल्कि टैक्सेबल इनकम पर लागू होगा। उदाहरण के लिए ग्रॉस इनकम 12 लाख रु. लेकिन टैक्सेबल इनकम 9.5 लाख है, तो सब्सिडी मिलती रहेगी। टैक्सेबल इनकम सभी छूटों और रियायतों को घटाने के बाद होती है।
hin_Deva hin_Deva hin_Deva hin_Deva hin_Deva unk hin_Deva bho_Deva hin_Deva hin_Deva hin_Deva hin_Deva hin_Deva unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva